kardosdrur/scandi-wiki huggingface dataset:
Hennegård

Hennegård er en gammel hovedgård beliggende i Henne Kirkeby, Henne Sogn, Vester Horne Herred.

Historie 
Hennegård, der ligger ensomt ved nordvest hjørnet af Filsø, tilhørte i middelalderen Ribe Bispestol og nævnes allerede 1145 under Bisp Elias, der måske har opført borgen her. Den udgjorde med sit gods et eget birk (endnu nævnt 1688). Af bispelige lensmænd nævnes Mogens Nielsen (lange) 1454 og sønnen Niels Mogensen 1484, Palle Bang 1533.

Ved reformation kom gården til kronen, som 1544 solgte den for 2208 Rd. Til Palle Bangs svigersøn Oluf Staverskov, som havde haft den i forlening. Da sønnen Harvig Staverskov døde 1608 og hans enke 1610 barnløse, gik den over til hans broder Fastis børn på Øllufgård; Fastis eneste søn Oluf Staverskov døde 1622 som sidste mand af slægten, og moderen Christence Krag gav gården til sin ene datter Anne, der blev gift med Christoffer Hvas til Kaas, ⴕ 1658, hvis enke og børn beholdt den med stor gæld, indtil hun døde 1678; den solgtes da 1679 ved auktion for 2225 Rd. Til Niels Nielsen til Endrupholm, ⴕ 1708; sønnen Steffen Nielsen Ehrenfeld skødede den 1710 (7 Td. H. og meget gods) til sin broder Peder Nielsen Endorf (tilnavnet efter hans fødegård Endrupholm), ⴕ 1740, hvis enke ca. 1744 solgte den til præsten Mag. Maturin Castensen, ⴕ 1747, hvorefter Hennegård Solgtes ved auktion 1748 (19, mølle 8, tiender og gods) for 6828 Rd. Til borgmester i Varde Joh. Krag, Endorfs svigersøn. Efter hans død 1758 solgtes den (med mølle 27, tiende 25, bøndergods 13) for 13,123 Rd. Til Søren Rygaard, ⴕ 1769, hvis søn kammerassessor Christen Rygaard, ⴕ 1781 købte den (22, 39, 225 Td. H.) 1770 for 34,581 Rd. Hans enke ægtede 1782 kammerrd. Christen Stockholm, ⴕ 1803, der bortsolgte godset. Derpå deltes hovedgården i 56 parceller. Ved auktion 1829 købte staten den, men solgte den straks efter for 3520 Rd. (dog forbeholdende sig kirken og stranden) til Købmand A. C. Rauhe, der 1866 solgte den for 14,770 Rd. Til A. C. Nissen fra Lundbjærggård. Han solgte den til broderen Christian Nissen, hvis enke nu ejer den.

Gården brændte 1831 med arkivet; men denne bygning var ikke meget gammel. Den gamle gård har været omgiven af volde og vistnok dobbelte grave; der ses endnu rester af dem.

Noter

Litteratur 
 Kongeriget Danmark / 3. Udgave 5. Bind : Aarhus, Vejle, Ringkjøbing, Ribe og Færø Amter samt Supplement og Stedregister / 731

Herregårde i Ribe Amt
Lokaliteter i Varde Kommune
Søvig

Søviggård er en gammel hovedgård i Outrup Sogn, Vester Horne Herred, Varde Kommune.

Gården blev oprettet i 1639 af ejerne af Hennegård.

Historie 
Søviggård, ved den nu udtørrede østlige ende af Filsø, blev 1639 oprettet til herregård af to bøndergårde (Vig, i Janderup Sogn, og Søgård) af Christoffer Hvas til Hennegård, hvis enke Anne Staverskov 1669 solgte den (23 Td. H.) til ridefoged på Riberhus Anders Nielsen (ⴕ c. 1710), som ægtede datteren Hedevig Elisabeth Hvas, ⴕ 1721. Hun blev 1714 beneficeret med Janderup Sogns kongetiende for livstid, fordi kronen skyldte hende endnu fra faderens tid 7586 Rd. Hun solgte gården 1717 (18 Td. H.) med halve Hesselmed for 8000 Rd. Til Ole Krappe til Nandrup (ⴕ 1728), som 1723 skødede den for 9000 Rd. Grov C. og 3000 Rd. I danske kroner til amtsforvalter i Ribe Rasmus Bondesen, ⴕ 1761, hvis enke overdrog den til svigersønnen Tøger Reenberg Sterm; derefter ejedes den af præsten John Herman Hansen Brorson (ⴕ 1799, gift med Magdalene Kathrine Rasmusdatter Bondesen), som 1786 skødede den (18 Td. H.) the Kaptajn J. A. Myhlenphort, ⴕ 1812; senere har den bl.a. været ejet af kaptajn C. V. Gyldenfeld, ritmester A. C. Rosenørn (ⴕ 1841), der købte den 1834. Nuværende ejer er Jens Jensen (Lyne).
Hovedbygningen, der har været omgiven af grave, bestod 1760 af 3 fløje, hvoraf en var opført af R. Bondesen; nu er der 4 længer.

Noter

Litteratur 
 Kongeriget Danmark / 3. Udgave 5. Bind : Aarhus, Vejle, Ringkjøbing, Ribe og Færø Amter samt Supplement og Stedregister, S. 727

Herregårde i Ribe Amt
Bygninger, konstruktioner og anlæg i Varde Kommune
Silla

Silla kan henvise til:
 Silla (koreansk stat) – kongedømme på den Koreanske Halvø (57 f.Kr. - 935)
 Forenede Silla (koreansk stat) – navn for Silla efter erobringen af Baekje og Goguryeo (668-935)
 Silla (Paikuse) - landsby ved Reiu-floden øst for Pärnu i Estland.
 Lucius Cornelius Sulla (kaldet Sulla, ca. 138 f.Kr. – ca. 78 f.Kr.) – romersk hærfører, consul og diktator
 Silla (opera) – opera seria af Georg Friedrich Händel om Lucius Cornelius Sulla
 Lucio Silla – opera seria af Wolfgang Amadeus Mozart om Lucius Cornelius Sulla
UCI ProSeries

UCI ProSeries er fra 2020-sæsonen en serie af cykelløb på næsthøjeste niveau, lige under UCI World Tour.

Løbene
Patrick Sensburg

Patrick Sensburg (født 3. juni 1971 i Paderborn) er en tysk politiker, der repræsenterer CDU.

Han blev medlem af Junge Union (JU) i 1986 og CDU i 1989. I 2009 blev han valgt til Forbundsdagen.

Eksterne henvisninger 

 Patrick Sensburg hjemmeside

Medlemmer af Forbundsdagen
Politikere fra CDU
Personer fra Nordrhein-Westfalen

Tyskere i 1900-tallet
Tyskere i 2000-tallet
VM i cykelcross

VM i cykelcross blev for første gang afholdt i 1950 for herrer. Damer kom med på programmet 50 år senere. Udover herre- og dameelite, er der også en U23- og en juniorklasse for herrer.

Medaljevindere

Damer

Herrer

Eksterne henvisninger
Tregwynt-skatten

Tregwynt-skatten (engelsk Tregwynt Hoard) er et depotfund fra midten af 1600-tallet bestående af mønter, som blev fundet ved Tregwynt Mansion nær Fishguard i  Pembrokeshire, Wales, i 1996. Fundet blev gjort 17. september 1996 med metaldetektor i forbindelse med anlæg af en tennisbane. Skatten består af 33 guldmønter, 467 sølvmønter og en ring af guld. Det var det første depotfund fra den engelske borgerkrig som blev fundet Pembrokeshire, og den er nu udstillet på National Museum Wales i Cardiff.

Referencer 

Arkæologiske fund fra Storbritannien
Wales
Depotfund
Kirialskatten

Kirialskatten er et enormt depotfund, der blev gjort i Kirial på Djursland i november 1967. Skatten lå i to malmgryder og består af 81.422 mønter med en samlet vægt på 33,5 kg. Det er den største skat, som er fundet i Danmark. Mønterne var primært udenlandske mønter og hovedsageligt nordtyske hulpenninge. Den er nedlagt omkring 1365, og mønterne stammer fra 1200- og 1300-tallet.
Fundet blev gjort under pløjning, hvor pløjeren stødte på en gryde og kort efter fandt den anden. Der blev udbetalt en danefægodgørelse på 80.000 kr (ca. 721.000 kr i 2019-DKK).

Skatten og de to gryder er udstillet på Nationalmuseet i København, mens en mindre del af mønterne er udstillet på Djurslands Museum i Grenaa.

I 2016 blev der fundet yderligere to hulpenninge, som menes at stamme fra Kirialskatten, ved hjælp af metaldetektorafsøgning.

Se også 
 Møntfund fra Danmark

Referencer 

Arkæologiske fund fra Danmark
Depotfund
Norddjurs Kommune
Genstande i Nationalmuseet
Bong Joon-ho

Bong Joon-ho (født 1969) er en sydkoreansk filminstruktør, kendt for filmene Snowpiercer og Parasite.

Ved Oscaruddelingen 2020 vandt han for bedste instruktør, og bedste originale manuskript.

Filmografi 
 Memories of Murder (2003)
 The Host (2004)
 Snowpiercer (2013)
 Okja (2017)
 Parasite (2019)

Priser og nomineringer

Eksterne henvisninger 
 

Filminstruktører
Personer fra Sydkorea
Oscar for bedste instruktør
Oscar for bedste originale manuskript
Museum Østjylland Grenaa

Museum Østjylland Grenaa er et kulturhistorisk museum i Grenaa. Det beskæftiger sig med områdets kulturhistorie fra stenalderen op til moderne tid.
Museet er indrettet i en bindingsværksbygning fra 1700-tallet.

Museet har siden 2011 været en del af Museum Østjylland. Det blev grundlagt i 1917 under navnet Djurslands Museum, i 1981/82 blev den udvidet med en fiskerihistorisk samling.

Blandt de udstillede genstande er en mindre del af mønterne fra Kirialskatten som blev fundet i 1967. Det er den største skat, som nogensinde er fundet i Danmark, og resten findes på Nationalmuseet i København.

Referencer

Eksterne henvisninger 
 

Bygninger, konstruktioner og anlæg i Grenaa
Museer i Region Midtjylland
Museer etableret i 1917
Benedetti

Benedetti har flere betydninger:

 Benedetti–Wehrli Stadium, et stadion i Naperville, Illinois, der åbnede i 1999
 Arturo Benedetti Michelangeli, en italiensk pianist.
 Mario Benedetti, en uruguaysk forfatter en digter
 Vincent Benedetti, en fransk diplomat
Wilson

Wilson har flere betydninger:

 Wilson (film fra 1944), er en amerikansk biografisk film fra 1944 instrueret af Henry King
 Kenneth G. Wilson, amerikansk teoretisk fysiker
 Michael G. Wilson, amerikansk filmproducent og manuskriptforfatter
 Woodrow Wilson, amerikansk præsident
Grethe Agatz

Grethe Agatz (født 1913, død 2004) var en dansk musikpædagog og komponist fra Frederiksberg, kendt for numrene "Rydde op sang" og "Tigerdans", m. fl. Grethe Agatz arbejde med musikpædagogik, og gjorde sig bemærket som jazzpioner og -underviser, og som ansvarlig for børnearrangementet under Copenhagen Jazz Festival, som ad flere gange afholdtes i Kongens have, København. Hendes samarbejde med musikeren Frans Bak resulterede i CD'erne "Kom og dans en tigerdans" i 1999 og "Flyve, flyve, flyve", der udkom i 2003. Grethe Agatz modtog i 2002 musiker- og komponistforbundet DJBFA's nyindstiftede ærespris.

Agatz var én af de første musikpædagoger til at eksperimentere med - og gøre op med - samtidens musiktradition i danske børneinstitutioner. 1940'ernes musikundervisning for børn var præget af kanonisk undervisning, i form af salmesang og udenadslære. Ud af interessen for mere moderne lyd og rytmer som de der findes i jazz, latin og calypso, og en observant undren over børnehavebørns egne spontane sanglege, skabte Agatz et nyt musikalsk univers for børn. Det blev til en musikpædagogik i øjenhøjde, som gjorde børnene til medaktører og medmusikere, som skaber musikken i samspil med de voksne.

Grethe Agatz' tilgang til børns musikalske oplevelse og indlæring har været et vigtig grundsten til den videre udvikling af musikpædagogikken i Danmark. En musikpædagogik som meget vel kan have influeret nyere aktører i den danske børnemusiktradition, som eksempelvis Jan Rørdam (Bamses billedbog, Alberte Windings udgivelser, m. fl.), Poul Kjøller (Kaj og Andrea) og Lotte Kærså (Lotte Kærså og græsrødderne, med sønnerne Rasmus Kærså, Morten Kærså og Mads Kærså).

Diskografi 

Udgivelser:

LP/CD:
 "Kom og dans en tigerdans", 1999
 "Flyve, flyve, flyve", 2003
 "Rhytmic Songs - Rhytmic Games", 2005
 "Grethes sangbog", 2014

EP/Single:

Mest kendte sange af Grethe Agatz:

 "Rydde op sang"
 "Ekkoleg"
 "Hoppesang"
 "Tigerdans"
 Kastanjen"

Eksterne henvisninger 
 Nekrolog fra Kristeligt Dagblad, 13. oktober, 2004)
  billede link: Billede af Grethe Agatz: Discogs.com

Musikpædagoger fra Danmark
Sangskrivere fra Danmark
Komponister fra Danmark
Musikere fra Danmark
Saudi Tour

Saudi Tour er et etapeløb i landevejscykling for mænd i Saudi-Arabien og blev kørt for første gang i 2020. Løbet er en del af UCI Asia Tour og er i kategorien 2.1.

Vindere

Eksterne henvisninger
Saudi Tour 2020

Saudi Tour 2020 var den første udgave af det saudiarabiske landevejscykelløb. Løbet foregik i perioden 4. til 8. februar 2020. Løbet var en del af UCI Asia Tour 2020 og var i kategorien 2.1. Den samlede vinder af løbet blev tyske Phil Bauhaus fra . Danske Andreas Kron fra  vandt ungdomstrøjen, mens holdet vandt holdkonkurrencen.

Hold og ryttere

Danske ryttere
Andreas Kron kørte for

Etaperne

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Ungdomskonkurrencen

Holdkonkurrencen

Referencer

Eksterne henvisninger 

UCI Asia Tour 2020
Saudi Tour
Rolf Hjernøe

Rolf Hjernøe (født 25. august 1940, død 9. november 2017)) var en dansk fodboldtræner, der i 1977 blev kåret som Årets træner i Danmark.

Rolf Hjernøe begyndte som ungdomstræner i AGF. I 1976 blev han træner for IK Skovebakken i 3. division, som han i løbet af to sæsoner førte frem til den bedste række. IK Skovbakken opnåede i 1978 klubbens bedste placering nogensinde med en niendeplads i 1. division.

I august 1979 forlod Rolf Hjernøe IK Skovbakken, da holdet efter 18 runder lå sidst i 1. division. Efter nogle år som træner for Horsens FS vendte han i 1984 tilbage til IK Skovbakken, som det år rykkede op i 2. division. Han forlod dog klubben, da det endte med nedrykning igen i 1986.

I erhvervslivet var Rolf Hjernøe reklamechef inden for ure- og brillebranchen. Han var tvillingebror til grafikeren Finn Hjernøe og bror til den to år ældre forfatter Leif Hjernøe.

Referencer 

Fodboldtrænere fra Danmark
Personer fra Odder
Volta a la Comunitat Valenciana 2020

Volta a la Comunitat Valenciana 2020 var den 71. udgave af det spanske landevejscykelløb i Valencia. Løbet foregik i perioden 5. til 9. februar 2020. Løbet var en del af UCI ProSeries 2020 og var i kategorien 2.Pro. Den samlede vinder af løbet blev slovenske Tadej Pogačar fra .

Hold og ryttere

Danske ryttere 
 Jonas Gregaard kørte for 
 Christopher Juul-Jensen kørte for 
 Mathias Larsen kørte for Kometa-Xstra Cycling Team

Etaperne

1. etape

2. etape

3. etape

4. etape

5. etape

Resultater

Samlede stilling

Bjergkonkurrencen

Pointkonkurrencen

Ungdomskonkurrencen

Holdkonkurrencen

Startliste

Eksterne henvisninger 

 
 

UCI ProSeries 2020
2020
Lars Nielsen

Lars Nielsen kan henvise til:

 Lars Nielsen (forfatter) (1892-1963) – dansk forfatter
 Lars Nielsen (atletiktræner) (født 1961) – cheftræner i Dansk Atletik Forbund
 Lars Nielsen (cyklist) (født 1955) – dansk langturscyklist
 Lars Nielsen (roer) (født 1960) – dansk roer
 Lars Nielsen (maler) (1883-1965) – dansk maler
 Lars Nielsen (badmintonspiller) (født 1973) – dansk badmintonspiller
 Lars Nielsen (sanger) – dansk sanger, deltager i Dansk melodi grand prix 1991 og 1997
 Lars Nielsen (skiløber) – dansk skiløber, vandt sølv i storslalom ved vinter-OL i 1992
CMC

Forkortelsen CMC har flere forskellige betydninger:
 Naturvidenskab:
 Kritisk micellekoncentration (CMC)
 Firmaer:
 CMC Records
 CMC International
Grand Prix Cycliste la Marseillaise 2020

Grand Prix Cycliste la Marseillaise 2020 var den 41. udgave af cykelløbet Grand Prix Cycliste la Marseillaise. Løbet var en del af UCI Europe Tour-kalenderen og blev arrangeret 2. februar 2020. Løbet blev vundet af franske Benoît Cosnefroy fra .

Hold og ryttere

Danske ryttere
Michael Valgren kørte for 
Andreas Stokbro kørte for

Resultater

Eksterne henvisninger
 

2020
UCI Europe Tour 2020
Étoile de Bessèges 2020

Étoile de Bessèges 2020 var den 50. udgave af det franske landevejscykelløb. Løbet foregik i perioden 5. til 9. februar 2020. Løbet var en del af UCI Europe Tour 2020 og var i kategorien 2.1. Den samlede vinder af løbet blev franske Benoît Cosnefroy fra .

Hold og ryttere

Danske ryttere
Michael Valgren kører for 
Andreas Stokbro kører for 
Magnus Cort kører for

Etaperne

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Startliste

Eksterne henvisninger 
 

2020
UCI Europe Tour 2020
WHATWG

Web Hypertext Application Technology Working Group (WHATWG) er et fællesskab af folk interesseret i at videreudvikle HTML og relaterede teknologier. WHATWG blev grundlagt af personer fra Apple Inc., Mozilla Foundation og Opera Software, førende Webbrowser leverandører i 2004.
Google tilsluttede sig efterfølgende WHATWG.

Det centrale organisationelle medlemskab og styring af WHATWG i dag - dets "styregruppe" - består af Apple, Mozilla, Google og Microsoft. WHATWG har et lille, kun-via-invitation kaldet "Members". Enhver kan deltage som "bidragyder" ved at tilmelde sig WHATWG-maillisten.

Kilder/referencer

Eksterne henvisninger 
 WHATWG Hjemmeside
 https://github.com/whatwg

Standardiseringsorganer
World Wide Web
Marianna Rebičová

Marianna Rebičová (født den 15. august 1993 i Michalovce, Slovakiet) er en kvindelig slovakisk håndboldspiller som spiller for RK Krim og Slovakiets kvindehåndboldlandshold.

Referencer

Eksterne henvisninger 

Håndboldspillere fra Slovakiet
Viktória Oguntoye

Viktória Oguntoye (født den 24. december 1990 i Štúrovo, Slovakiet) er en kvindelig slovakisk/ungarsk håndboldspiller som spiller for Debrecen VSC og Slovakiets kvindehåndboldlandshold.

Referencer

Eksterne henvisninger 

Håndboldspillere fra Slovakiet
Håndboldspillere fra Ungarn
Kritisk micellekoncentration

Den kritiske aggregeringskoncentration (CAC) eller traditionelt den kritiske micellekoncentration (CMC) er den koncentration, hvor surfaktanter i en opløsning begynder at danne aggregater i form af fx miceller. Surfaktanter er molekyler, der kan sætte sig på opløsningens overflade og derved nedsætte overfladespændingen. Aggregater er i denne sammenhæng strukturer, der består af flere surfaktanter.

I begyndelsen vil en opløsnings overfladespænding falde i takt med, at koncentrationen af surfaktanter øges. Når koncentrationen er lig med CMC, vil overfladespændingen derimod opnå en konstant værdi eller i hvert fald fald ændres betydeligt langsommere, da tilførte surfaktanter i stedet danner miceller. Eksperimentelt kan CMC altså bestemmes ved at måle overfladespændingen som funktion af koncentrationen. CMC afhænger af temperatur, tryk og tilstedeværelsen af andre overfladeaktive elementer samt elektrolytter. Miceller dannes kun over den kritiske micelletemperatur.

Fx er CMC for surfaktanten SDS i rent vand ved 25 °C og atmosfærisk tryk målt til  mol/L.

Kildehenvisninger 

Bløde materialers fysik
Kelly Vollebregt

Kelly Vollebregt (født: Johanna Vollebregt: i 1. januar 1995 i Delft, Nederlandene) er en kvindelig hollandsk håndboldspiller som har spillet for Borussia Dortmund Handball, danske Odense Håndbold og Hollands kvindehåndboldlandshold.

Referencer

Eksterne henvisninger 

Håndboldspillere fra Nederlandene
Håndboldspillere fra TuS Metzingen
Bogna Sobiech

Bogna Sobiech (tidligere: Dybul: født den 25. marts 1990 i Chorzów, Polen) er en kvindelig polsk håndboldspiller som spiller for Borussia Dortmund Handball og Polens kvindehåndboldlandshold.

Referencer

Eksterne henvisninger 

Håndboldspillere fra Nederlandene
Håndboldspillere fra TuS Metzingen
Admiralitetet

Admiralitetet kan henvise til flere artikler:

 Admiralitetskollegiet – tidligere dansk myndighed, også kaldet Admiralitetet
 Admiralitetet (Sankt Petersborg) – hovedkvarter for den russiske flåde
 Admiralitetet (Storbritannien) – tidligere britisk flådemyndighed

Se også 
 Admiral
Bogøgårdskatten

Bogøgårdskatten eller Læsøskatten er et depotfund bestående af 1857 sølvmønter fra 1600-tallet, der har en samlet vægt på 22 kg. Den blev fundet på Bogøgård på Læsø den 6. september 1982 af gårdejeren Holger Petersen. Det er den næststørste sølvskat fra 1600-tallet, som er fundet i Danmark, kun overgået af Brogadefundet fra Køge.

Gården ligger nord for Vesterø Søndre Kirke, syd for Vesterø. En ladebygning var brændt ned, og Petersen gravede ved soklen, da han pludseligt fandt en mængde sølvmønter. Han kontaktede først politiet i Frederikshavn og senere Nationalmuseet, som kom til øen og udgravede skatten. Petersen modtog 35.000 kr i danefæ og 15.000 kr i findeløn.

Skatten lå i en jydepotte, som var knust af tungt maskineri, der havde fjernet den nedbrændte bygning. Den indeholdt primært danske og norske mønter slået under Christian 4, Frederik 3., Christian 5. og Frederik 4. samt en mindre mængde udenlandske mønter. En stor del af mønterne var fra før 1644, mens der er 11 eksemplarer af Christian 5.'s kronemønt slået i 1672 i Glückstadt ved Elben. Den hyppigste mønt er Frederik 3.'s grove kronemønt slået i København mellem 1652-1670, som der findes 483 eksemplarer af.
De udenlandske mønter består af 69 hele, 26 halve og 60 kvarte dalere. Møntskatten indeholdt flere sjældne mønter, heriblandt enkelte typer, som man ikke kendte før Bogøskatten blev fundet.

Skatten er sandsynligvis nedgraver i eller umiddelbart efter 1672.
I 1662 var Bogøgård ejet af Laurits Lauridsen Melchiorsen, der var blandt øens velstillede borgere. Han tjente penge på at fragte norsk tømmer fra Oslofjorden. En del beboere på Læsø blev udskrevet til Skånske Krig (1675-1679), og da Melchiorsens enke står opgivet som ejer af gården i 1683 uden at hans navn optræder i kirkebøgerne på Læsø, er det sandsynligt, at han døde under krigen. Historikere sætter derfor skatten i forbindelse med Melchiorsen, der nok har skjult den store sum penge, men er død uden at kunne fortælle andre om, hvor den var gravet ned.

Bogøgårdskatten blev opbevaret og udstillet på Nationalmuseet i København i mange år, da Læsø Museum ikke havde de fornødne sikkerhedsforsanstaltninger til kunne få lov at udstille den. I september 2017 havde museet opgraderet sikkerheden, og skatten blev transporteret til Læsø, hvor den har været udstillet siden.

Se også 
 Brogadefundet - en samtidig skat fra Køge
 Møntfund fra Danmark

Referencer 

Arkæologiske fund fra Danmark
Læsø
Depotfund
Stefania Liberakakis

Stefania Liberakakis (; født 17. december 2002) er en græsk-hollandsk sangerinde og skuespillerinde, der skulle have repræsenteret Grækenland ved Eurovision Song Contest 2020 med sangen "SUPERG!RL". Eurovision Song Contest 2020 blev imidlertid aflyst på grund af COVID-19-pandemien. I stedet blev hun internt udvalgt af græsk TV til at repræsentere landet ved Eurovision Song Contest 2021 med sangen Last Dance hvor hun endte på en tiendeplads.

Liberakakis er medlem af Kisses-gruppen valgt af AVROTROS i 2019 til at repræsentere Holland med sangen Kisses & Dancin på Junior Eurovision Song Contest 2016 på Malta.

Diskografi 
 Stupid Reasons (2018)
 Wonder (2019)
I'm Sorry (Whoops!) (2019)
 Turn Around (2019)
Superg!rl (2020)
Friday (2020)
Swipe (2020)
Last Dance (2021)

Filmografi 
 Brugklas: de tijd van m'n leven (2019)
 De Club van Lelijke Kinderen (2019)
 100% Coco New York (2019)

Referencer

Eksterne henvisninger 

  

Sangere fra Grækenland
Grækenlands Eurovision Song Contest-deltagere
Deltagere ved Eurovision Song Contest 2020
Deltagere ved Eurovision Song Contest 2021
Forsvarsforliget 2010-2014

Forsvarsforliget 2010-2014 var et politisk forlig om det danske Forsvar.

Forliget består af en forligstekst med tre tilhørende bilag.

Forliget angiver at være baseret på Forsvarskommissionen af 2008.

Allerede et halvt år inde i forligsperioden viste et implementeringsnotat, at økonomien i forliget var anstrengt. Forliget blev ikke fuldt gennemført, idet det i utide blev afløst af Forsvarsforliget 2013-2017.

Større ændringer 
 Forliget forberedte ophævelse af det danske EU-forbehold på forsvarsområdet.
 Sammenlægning af officersskolerne skulle undersøges.
 Forbedret økonomistyring optræder som et tværgående tema.
 Hæren fik som mål samtidigt at kunne udsende op til to kampgrupper. Bataljonskampgruppen gøres til en central organisatorisk enhed. Antallet af operative Leopard 2-kampvogne reduceres fra 57 til 34 plus 4 i reserve og hærens luftværnskapacitet og panservænskapacitet afskaffes.
 Søværnet skulle samtidtigt kunne udsende to fregatter.
 Flyvevåbnet skulle samtidigt kunne udsende tre bidrag. Antallet af F16-fly reduceres fra 48 til 30 operative fly, og processen frem mod anskaffelse af et nyt kampfly sættes i gang.
 Der etableres en kapacitet for Computer Network Operations.

Noter

Henvisninger 

Danmarks forsvarspolitik
Politik i 2010
Maaseik

Maaseik er en by og en kommune i den belgiske provins Limburg i delstaten Flandern. Kommunen har et indbyggertal på godt 25.000 og et areal på 76,91 km². 

Navnet på byen betyder helt enkelt egetræet (nederlandsk eik) ved Maas, og byen ligger da også på venstre bred af floden, som her i øvrigt danner grænsen med Nederlandene.

På byens torv står der et monument til ære for malerbrødrene Jan van Eyck og Hubert van Eyck, som menes at stamme fra Maaseik.

Eksterne henvisninger 
 Officiel hjemmeside

Noter 

Byer i Belgien
Golden Globe for bedste animationsfilm

Golden Globe for bedste animationsfilm er en filmpris der gives af Hollywood Foreign Press Association, for at hædre animationsfilm.

Vindere

Eksterne henvisninger 

Animationsfilm